*Ақпарат және коммуникациялар*

*министрі Д.Абаевтің*

*баяндама жобасы*

**Құрметті Парламент Мәжілісінің Төрағасы және депутаттар, қайырлы күн!**

**2-слайд**

Мемлекет Басшысы біздің алдымызға еліміздің барлық экономикасын цифрландырудың басымды міндетін қойды.

Мемлекеттік бағдарлама **5 (бес) негізгі бағыттан** тұрады**:**

1. Экономика салаларын цифрландыру;
2. Цифрлық мемлекетке көшу;
3. Цифрлық Жібек жолын жүзеге асыру;
4. Адам капиталын дамыту;
5. Инновациялық экожүйені құру.

120 іс-шараны мониторингілеу бойынша жұмыс тұрақты негізде жүргізіліп жатыр. Мемлекеттік бағдарлама іс-шараларының жүзеге асырылуы бойынша толық жол карталары әзірленді, олардың орындалуына мониторинг жүргізілуде.

2018 жылы 20 іс-шара аяқталатын болады, қосымша 1 іс-шара мерзімінен бұрын аяқталды (Электрондық еңбек биржасын дамыту – ҚР ЕХӘҚМ), 20 іс-шараның 6-ы орындалды.

*Анықтамалық: 1. Өнеркәсіптік заттар интернетін дамыту үшін құқықтық жағдайлар жасау (ҚР АКМ);*

*2. Электрондық сауда мәселелері бойынша заңнаманы жетілдіру (ҚР ҰЭМ);*

*3. Қолданыстағы инфрақұрылым базасында өнеркәсіптік автоматтандыру және цифрландыру институтын құру» (ҚР БҒМ);*

*4. IT-стартаптардың халықаралық технопаркін құру (Astana Hub) («НИХ «Зерде» ҰИХ» АҚ);*

*5. Қазақстан Республикасының сенімді бағдарламалық қамтамасыз ету мен электрондық өнеркәсіп өнімдерінің ұлттық тізілімін қалыптастыру (ҚР ҚАӨМ);*

*6. АТ саланы дамыту бойынша жол картасын әзірлеу және қабылдау (ҚР АКМ).*

«Цифрлық Қазақстан» мемлекеттік бағдарламасының іс-шараларын жүзеге асыру бойынша келесі нәтижелер алынды.

**3-слайд**

**«Экономика салаларын цифрландыру»** бірінші бағыты бойынша **өнеркәсіпті цифрландыру** тұрғысынан «Қазмұнайгаз» ҰК» АҚ-да **«Интеллектуалды кен орны»** жобасын ауқымдау «Қазмұнайгаз» ҰК» АҚ-ның еншілес компанияларының (Ембімұнайгаз, Қазгермұнайгаз) барлау және өндіру процестерін биылғы жылы аяқталатын цифрландырумен қамтуға мүмкіндік берді.

Зияткерлік кен орындарын енгізу өндірілетін мұнай коэффициентін 2-5% -ға арттыруға және операциялық шығындарды 10% -ға азайтуға мүмкіндік береді.

Бұл ретте өндірісте оны одан әрі кеңінен тарату (2022 жылға дейін «Өзенмұнайгаз» және «Қажамбасмұнай» 2025 жылға қарай экономикалық тиімділікке 56 млрд. теңге деңгейінде қол жеткізуге мүмкіндік береді.

**«Цифрлық кен орны»** жобасы шеңберінде «Қазатомөнеркәсіп» ҰАК» «Қазатомөнеркәсіп-Сауранда» 2017-2018 жылдары пилоттық жобаны жүзеге асырды. Оның қорытындылары қалған кен орындарында тарату үшін нұсқа ретінде қарастырылды. 2019 жылы жүйені 13 кен орнының үшеуіне (жалпы санының 23%-ы) одан әрі енгізу жоспарланып отыр.

Өндірістік процестерді автоматтандыру және оңтайландыру есебінен экономикалық пайданың болжамы 2025 жылға дейін 12,6 млрд. теңгені құрайды.

Қазіргі уақытта мынадай нәтижелер алынды:

1. Жабдықты пайдалану көрсеткіші орта есеппен 80%-ға дейін артты.

2. Зертханаларда автоматтандыру деңгейін 70% -ға дейін арттыру күтіледі. Бұл жедел режимде талдау нәтижелерін алуға және мұрағатталған ақпаратты іздеу уақытын азайтуға мүмкіндік береді.

3. Энергияны тұтынуды және есепке алуды автоматты түрде талдау проблемалы аймақтарды жылдам анықтауға және энергияны тұтынуды 10% -ға дейін қысқартуға мүмкіндік береді.

Атырау мұнай өңдеу зауытында **ТҚКЖЖ жүйесін автоматтандыру** шеңберінде жабдықты мониторингілеудің толық функционалды жүйесі, механикалық тұтастық және сенімділікті қамтамасыз ету жүйесі енгізілді. Жалпы алғанда, барлық мұнай өңдеу зауыттарының 3 жылдық кеңейтілген пайдаланудың жөндеуаралық кезеңіне көшуі жабдықтағы проблемаларды ерте кезеңде анықтап, оның сенімділігін арттыруға және жөндеу шығындарын 10% -ға дейін азайтуға мүмкіндік береді. Сондай-ақ жабдықтардың жоспарланбаған тұрып қалуы 25% -ға азаяды.

**4-слайд**

**«Цифрлық модельдік фабрикаларды құру»** іс-шарасы бойынша **Индустрия 4.0** элементтерін енгізу тұрғысынан өнеркәсіптің түрлі салаларынан 7 кәсіпорын іріктеліп алынды, олардың негізінде төмендегі модельдік фабрикаларды құру жоспарланып отыр:

1. *«Кентау трансформатор зауыты» АҚ (машина жасау)*

*2. «Евразиан фудс» АҚ (азық-түлік өнеркәсібі)*

*3. «Алматы Желдеткіш Зауыты» ЖШС (машина жасау)*

*4. «Химфарм» АҚ (фармацевтикалық өнеркәсіп)*

*5. «Karlskrona LC AB» ЖШС (машина жасау)*

*6. «Алтыналмас» АК» АҚ (металлургия)*

*7. «Бал Текстиль» ЖШС (жеңіл өнеркәсіп).*

Барлық 7 кәсіпорында технологиялық аудит жүргізілді. Аудит нәтижелері бойынша кәсіпорындарды цифрландырудың жол карталары әзірленді. Жалпы алғанда, сарапшылар 200-ден астам іс-шараны (жобаны), әрбір кәсіпорын үшін 20-дан 38-ге дейінгі шараларды ұсынды.

Жол карталарының негізінде кәсіпорындар кәсіпорындарды басқару жүйесінің (ERP) модульдерін кешенді енгізу және өндірістік процестерді (өнім әзірлеу, жоспарлау, жабдыққа техникалық қызмет көрсету, жеткізушілер мен тапсырыс берушілер тізбегінде өзара іс-қимыл жасау, қызметкерлерді оқыту және т.б.) цифрлық ортаға көшіру және кәсіпорындардың бизнес-модельдерін кезең-кезеңмен цифрлық түрлендіру бойынша жобаларды іске асыру жөніндегі шараларды қамтитын орта мерзімді цифрландыру жоспарларын бекітті.

**Өнеркәсіптік заттар интернетін дамыту үшін құқықтық жағдайлар құру** тұрғысынан Радиожиілік жөніндегі ведомствоаралық комиссияның 2018 жылғы 11 сәуірдегі № 17-11/И-185 шешімімен радиожиілік органдарына (Қорғаныс министрлігіне, Ақпарат және коммуникациялар министрлігіне) заңнамамен белгіленген тәртіпте өндірісішілік мақсаттар үшін LTE стандарты технологиясын пайдалана отырып, Интернетке сымсыз радиоға қол жеткізу желісі үшін (WLL) 1 ГГц-тен 6 ГГц-ке дейінгі ауқымда радиожиіліктерді келісу/бөлу ұсынылды. Жоғарыда аталған хаттаманың негізінде ҚР Ақпарат және коммуникациялар министрлігі 3.6 ГГц ауқымындағы радиожиілік спектрін өндіріс іші мақсаттары үшін келесі компанияларға пайдалануға рұқсат берді:

*«Алюминий Қазақстан» АҚ (Қостанай облысы);*

*«Шұбаркөл көмір» АҚ (Қарағанды облысы);*

*«Соколов-Сарыбай тау-кен-байыту өндірістік бірлестігі» АҚ (Қостанай облысы);*

*«Еуроазиаттық энергетикалық корпорациясы» АҚ (Павлодар облысы).*

**Ірі компанияларының тау-кен металлургия кешенііне цифрлық технологияларды енгізу:**

Жүйе құрайтын компаниялардың әрекеттегі өнеркәсіптерінде 14 жоба жүзеге асырылуда, олар жалпы сомасы 146 млрд. теңгені құрайтын Индустрия 4.0 элементтерін қамтиды. Жобаларды іске асырудың экономикалық әсері 2025 жылға дейін 239,8 млрд. теңге (ЖҚҚ) деңгейін құрайды. 14 жобаның 3 жобасы өткен жылы жүзеге асырылды (ERG – 2 жоба, ҚазМырыш – 1 жоба).

Ағымдағы жылы «Өскемен титан-магний комбинаты» АҚ «Өндірістік теңгерімді қалыптастыру және есептеу жүйесі» жобасын іске асыруды жоспарлап отыр. Жоба шеңберінде технология жеткізушісі «ҚБТУ инжиниринг және ақпараттық технологиялар институты» ЖШС болып табылады. Жобаны іске асыру мерзімі: 2018 жылдың желтоқсан айы.

**5-слайд**

**Көлік пен логистиканы цифрландыру** тұрғысынан келесі жұмыстар атқарылды:

**«Мультимодальді тасымалдауды басқару жүйесі»** жобасы біртіндеп енгізілуде, ол тасымалдауды басқару үдерістерін кешенді автоматтандыруды, клиенттер мен мердігерлер базасын, қызметке және көлік құралдарына есеп айырысуды басқаруды қамтиды.

Жобаны іске асыру нәтижесінде 2020 жылға қарай жылдық транзиттік жүктерді тасымалдау көлемі 2 млн. ЖФЭ-ге (жиырма футтық эквивалент) дейін артады, экономикалық әсер 2025 жылға қарай 15 млрд. теңгеге бағаланады, бүкіл жеткізу циклінің, құжаттарды электрондық өңдеудің және шоттарды ұсыну, жүктің ерекшеліктерін ескере отырып, көлік түрін оңтайлы таңдау, нақты уақыт режимінде тасымалдарды қадағалау мүмкіндігі іске асырылады.

Сондай-ақ өткен жылы белгіленген нормалардан асатын жүктерді тасымалдауды белгілейтін **«Арнайы автоматтандырылған өлшеу құралдарының»** 8 кешені іске қосылды. Биылғы жылы 12 ААӨҚ кешені іске қосылды, ал келесі жылы осындай 26 жүйені іске қосу жоспарланып отыр.

**6-слайд**

Бүгінгі күннің өзінде МЖӘ сызбасы бойынша көлікті цифрландыру бойынша жобалар іске асырылуда, авиация саласында макроэкономикалық әсері **15,4 млрд. теңгені** құрайтын, «**E**-**freight**» әуе жүк тасымалы саласына қағазсыз құжатайналым ақпараттық жүйесін енгізу бойынша жұмыс жүргізілуде. Қазіргі уақытта «**E**-**freight**»жобасы бойынша МЖӘ Келісімшартына қол қойылды.

**«Әуе жолаушылары туралы ақпараттарды жинақтау және өңдеу»** ақпараттық жүйесін орнату жылына 10 млн жолаушының деректерін өңдей алатын болады.

Цифрландыруды жаппай енгізу үшін ТОБЖ-ды қолдана отырып, «Ауылда КЖИ-ге қолжетімділікті» қамтамасыз ету бойынша, Интернет пайдаланушылар үлесін **82%-ға** дейін арттыратын МЖӘ жобаларын іске асыруды бастады.

Сонымен қоса, білім беру ұйымдарындағы электрондық құжатайналым мүмкіндігін және білім беру үдерісіне педагог, ата-ана және оқушылар сияқты барлық қатысушылар арасында әлеуметтік желілік өзара іс-қимыл құралдарын біріктіретін **«Күнделік»** білім беру автоматтандырылған ақпараттық жүйесі енгізілді

***Анықтама үшін:*** *«Цифрлық Қазақстан» мемлекеттік бағдарламасы аясында МЖӘ механизмі арқылы 10 жобаны іске асыру жоспарлануда.*

1. *Зияткерлік көлік жүйесін құру және енгізу*
2. *Цифрлық технологияларды пайдалана отырып, жол активтерін басқару жүйесін енгізу*
3. *Ауыл шаруашылығы өнімін қадағалау жүйесін құру және енгізу*
4. *Электрондық еңбек биржасының дамуы («Еңбек нарығы» жүйелерін, Enbek.kz порталын, жеке жұмысқа орналастыру агенттіктері және онлайн интернет алаңдарын шоғырландыру) - орындалған*
5. *Жұмысшылар профилін жүргізу және еңбек шарттарын есепке алу жүйесін құру*
6. *Әуе жолаушылары туралы мәліметтерді жинаудың автоматтандырылған жүйесін құру және енгізу*
7. *Мәдениет объектілерін цифрландыру бойынша бастамаларды іске асыру*
8. *ҚР ауылдық елді мекендеріне кеңжолақты ғаламторға қолжетімділікті қамтамасыз ету*
9. *Қолданыстағы инфрақұрылым негізінде Өнеркәсіптік автоматтандыру және цифрлау институтын құру*
10. *E-Residence жобасын жасау және енгізу.*

**7-слайд**

***Нақты егін шаруашылығы және смарт-фермалар***

Нақты егін шаруашылығы элементтерінің бірі болып табылатын **электрондық өріс картасын** құру шеңберінде жалпы егістік жердің 98,5%-ын немесе 24 млн га цифрлау жүргізілді. Жыл соңына дейін егістік жерлерді цифрлауды толықтай аяқтау жоспарлануда.

Сондай-ақ 4 облыста ауа райы өзгерістерін мониторингілеуге арналған 13 метеостанция орнатылды.

1. *Ақмола облысы, Целиноград ауданы, «Акмола Феникс» ЖШС – 3 метеостанция;*
2. *Қарағанды облысы, Осакаровка ауданы, «Найдоровское» ЖШС – 4 метеостанция;*
3. *Ақтөбе облысы, Хромтау ауданы, «Актеп» ЖШС -3 метеостанция;*
4. *Қостанай облысы, Қостанай ауданы, «Олжа Иволга» ЖШС – 1 метеостанция;*
5. *Ақмола облысы, Шортанды ауданы, А.И. Бараев атындағы институт – 1 метеостанция;*
6. *Астана қаласы, жеке меншік сектор – 1 метеостанция (метеостанцияларды пайдалану туралы фермерлерге кеңес беру үшін)*

Жыл аяғына дейін нақтыы фермалар анықталатын болады, оларды **ет және сүт бағытындағы цифрлық фермалардың** деңгейіне дейін дамыту бойынша жұмыс жүргізілетін болады. Ағымдағы жылдың соңына дейін жайылымдардың электрондық карталарын жасау жоспарланып отыр.

**8-слайд**

Ауыл шаруашылығы министрлігінде **электрондық астық қолхаттары**, оның ішінде астық теңгерімін онлайн мониторингілеу, астық бағасы бойынша статистика, нан қабылдау пункттерінің рейтінгісі енгізілді.

Жалған астық қолхаттары алып тасталды және фермерлердің жылдық шығындары 700 млн теңгеге азайды.

2018 жылы операциялардың қауіпсіздігін арттыру мақсатында «блокчейн» технологиясы енгізілді.

Дәнді-дақылдарды сатуда **электрондық сауда** іске асырылды, 2016 жылдан бастап онлайн-сатып алу шамамен 1 трлн. теңге сомасына 24,6 млн тонна астық сатуды құрады.

Электрондық сауданы дамыту жоспарланған басымды терминалдардың, көтерме-тарату орталықтарының, көліктік-логистикалық орталықтардың құрылысы логистикасының картасы әзірленді

АӨК өнімдерінің электрондық сауда үлесін 2022 жылға қарай 3% -ға жеткізу тікелей сату көлемін ең аз дегенде 20%-ға арттыруға және жауапсыз делдалдар тобын алып тастауға мүмкіндік береді.

**9-слайд**

Электрондық коммерцияда бизнестің құзыретін арттыру үшін «Қазпошта» АҚ базасында Астана, Алматы қалаларында онлайн саудаға оқыту, сервистік жүргізу және интернет-дүкендерді ашу жолы жөнінде қызмет көрсететін электрондық коммерция орталықтары **(Е-сommerce орталықтары)** ашылды.

Жыл соңына дейін Қарағанды қаласында осындай орталық ашу жоспарланып отыр.

**Электрондық сауда мәселелері жөніндегі заңнаманы жетілдіру** шеңберінде электрондық сауданы дамытуды және электрондық сауда субъектілерінің санын арттыруды ынталандыратын Салық кодексіне өзгерістер енгізілді. 2018 жылғы 1 қаңтардан бастап тауарлардың электрондық саудасы саласынан алынатын корпоративтік және жеке табыс салығын төлеуден босату нормасы қолданысқа енгізілді.

*Анықтамалық:*

* *Қазақстан Республикасының Салық кодексіне және «Астана» халықаралық қаржы орталығы туралы» конституциялық заңына түзетулер енгізілді;*
* *Тұтынушылар құқықтарын қорғау мақсатында Қазақстан Республикасының «Сауда қызметін реттеу туралы» заңына түзетулер әзірленді.*

**10-слайд**

Ұлттық Банк **«Қаржы технологияларын және аудару арқылы жүргізілетін төлемдерді дамыту»** міндеті бойынша **лездік мобильді төлемдер** пилоттық жүйесін іске қосты.

«Қазпочта» АҚ сондай-ақ азаматтың телефон нөмірі арқылы сәйкестендіруді анықтайтын **«электрондық әмиян»** банктік емес төлем жүйесін әзірледі.

**Жүйе** ұялы байланыс қызметтеріне, мемлекеттік көрсетілетін қызметтерге, айыппұлдар, салықтар, коммуналдық қызметтерге төлемдер жүргізу үшін қолданылады.

«Қазпочта» АҚ **«электрондық әмиянды» тауарларға ақы төлеу үшін қолдануды** жоспарлап отыр. Жүйе өнеркәсіптік пайдалануға 2018 жылғы қыркүйекте енгізілді.

**11-слайд**

Мемлекеттік бағдарламаның екінші **«Цифрлық мемлекет»** бағыты бойынша **электрондық еңбек биржасы** табысты жұмыс істеуде (пайдалануға енгізілді). Электрондық биржа азаматтарды жұмыспен қамту процесін жылдамдатып, оны ашық етуге мүмкіндік береді, бұл тұтастай алғанда жұмыссыздықтың пайызын азайтады, жұмыс берушілердің, жұмыс іздеушілердің шығындарын және жұмыспен қамту орталықтарын ұстау шығындарын азайтады.

77 мыңнан астам жұмыс беруші, 356 мың жұмыс іздеуші ЭЕБ қызметтерін пайдаланды. 2018 жылдың қаңтар-қазан аралығында порталда 44 мыңнан астам бос орын және 91 мың түйіндеме жарияланды. ЭЕБ арқылы 341 мың жұмыс іздеуші жұмысқа орналасты. Күн сайын дерекқор жаңа бос орындар мен түйіндемелермен жаңартылады.

ЭЕБ тұрақты негізде Астана және Алматы қалаларының 4 БАҚ-тан: Инфо-медиа, Барлығына арналған жұмыс, Жұмысқа орналастыру және оқыту, 1423 анықтамалық қызметі бос жұмыс орындарын қабылдайды.

Сондай-ақ, ағымдағы жылдың 1 шілдесінен бастап пилот шеңберінде **«Еңбек шарттарын есепке алудың бірыңғай жүйесі»** іске қосылды. Ол еңбек шарттарын тіркеуге арналған интеграцияланған сервис болып табылады. Қызметкер үшін жұмысқа орналасу процесі жеңілдетілді, өйткені жұмыс іздеушінің жеке ісі автоматты түрде қалыптасатын болады.

Еңбек шарттарын тіркеу бойынша пилоттық жобаның шеңберінде бүгінгі күні пилоттық ұйымдар тізіміне 21 кәсіпорын кіреді. Е-HR жобасын іске қосқаннан бастап «Еңбек шарттарын есепке алудың бірыңғай жүйесі» автоматтандырылған ақпараттық жүйесімен пилоттық кәсіпорындар тізіміне кіретін 7 кәсіпорын интеграцияланды. 8 пилоттық кәсіпорынмен интеграциялау жұмыстары белсенді жүргізілуде.

Қазіргі уақытта жүйеде барлығы 5460 келісімшарт тіркелген.

2018 жылдың үшінші тоқсанында **«Әлеуметтік-еңбек саласының жүйелерін дамыту және енгізу»** іс-шарасы аясында еліміздің 4 өңірінде мүгедектікті анықтау қызметтері бойынша пилоттық жоба іске қосылды: тестілік режимде 5 емхана қосылды (Ақмола-1, Қарағанды-2, Қостанай-1 және Батыс Қазақстан облысы- 1).

Тестілік режимде сырттай куәландыруға МӘС-тің 110 бөлімі қосылды.

Қызметтерді толықтай іске қосу осы жылдың желтоқсан айына жоспарланып отыр.

**12-13-слайдтар**

**Денсаулық сақтауды цифрландыру** шеңберінде Денсаулық сақтау министрлігі өңірлердегі медициналық ақпараттық жүйелерді енгізу, компьютерлермен жабдықтау және медициналық ұйымдарды интернет желісіне қосу бойынша жоспарлы жұмыстарды жүргізуде. Денсаулық сақтау ұйымдарын АТ-инфрақұрылыммен (компьютерлер, Интернет, ЖЕЖ және МАЖ) қамтамасыз ету алғашқы медициналық құжаттарды қағазсыз жүргізуге көшудің негізгі шарты болып табылады.

2018 жылдың басынан басталған «Қағазсыз аурухана» пилоттық жобасы аясында барлық өңірлердегі денсаулық сақтау саласында жоспарланған 710 ұйымның (94%) 667-сінде, оның ішінде 184 (98%) амбулаториялық-емханалық ұйымдардың 181-інде медициналық құжаттар электрондық форматта жүргізіледі. Республика бойынша, орта есеппен Денсаулық сақтау министрлігі бекіткен 121 алғашқы медициналық құжаттың есеп беру-есепке алу нысандарының 63-і электрондық нысанда жүргізілуде.

**14-слайд**

**«Мемлекет – бизнеске»** міндетінің аясында 46 іс-шара автоматтандыруға іріктеліп алынып, «Атамекен» ҰКП порталында біріктірілді. Қазіргі кезде мемлекеттік қолдау бойынша 15 құралы «онлайн» режимде қолжетімді. Қалған құралдар жыл соңына дейін автоматтандырылады.

ШОБ-ты ынталандыру шеңберінде цифрлық технологияларды пайдалану үшін **Ашық цифрлық платформа** жобасы жүзеге асырылуда. Мұнда бизнесті басқаруды автоматтандыруға, жаңа өнімдер нарығын және кадрларды табуға және мемлекеттік қолдау шараларына ыңғайлы қол жеткізуге мүмкіндік беретін «ортақ терезе» қағидаты бойынша цифрлық сервистер енгізілетін болады.

**15-слайд**

Қазақстан Республикасында **тауарларды маркілеу мен қадағалау** жүйесін құру мақсаты - Қазақстан Республикасы аумағында заңсыз тауар айналымын болдырмау және бизнесті теріс пиғылды бәсекелестіктен қорғауды қамтамасыз ету. **Былғары бұйымдарын таңбалау жүйесін** енгізудің оң аспектісі - кедендік төлемдердің өсуімен көрінетін фискалдық әсер, сондай-ақ жанама түрде нарық субъектілерін заңдастыру.

2018 жылдың қазан айының соңындағы жағдай бойынша Қазақстан Республикасының нарығында **241 мыңнан астам былғары бұйымдары** маркіленді.

Биылғы 7 ай ішінде бюджетке түскен түсім **78 млн. теңгені** құрады.

Ақпаратты таңбалау жүйесінде тіркелген былғары бұйымдары нарығы субъектілерінің саны (2018 жылғы қазандағы жағдай бойынша) **976 импорттаушы-салық төлеушіні** құрады.

Сондай-ақ қағаз түріндегі құжаттарды пайдаланбай, мәміле жасауға мүмкіндік беретін және **жүргізілетін операциялардың ашықтығын** қамтамасыз ететін **«Электрондық шот-фактуралар» жүйесі** жүзеге асырылды.

*Анықтамалық: 31.10.2018 жылғы жағдай бойынша «Электрондық шот-фактуралар» АЖ-да 492 мың пайдаланушы тіркелген, (олардың ішінде ЖК – 98 мың, ЖТ – 239,9 мың, ЗТ – 154 мың), оларға 145,5 млн. ЭШФ жазып берілді.*

2018 жылдың 5 айы ішінде ЭШФ АЖ жұмыс істеуі кезінде бюджетке, қосымша **28 млн.** теңге кіріс түсті.

2018 жылдың сәуірінде **тауарлардың қозғалысын толассыз мониторингілеуді автоматтандыру** шеңберінде «Виртуалды қойма» модулі енгізілді. 2018 жылғы 31 қазандағы жағдай бойынша автокөлік құралдарын сататын 768 салық төлеуші «Виртуалды қойма» модулін пайдаланды.

**16-слайд**

2018 жылдың 01 сәуірінен бастап **«АСТАНА-1»** ақпараттық жүйесі іске қосылды. Ағымдағы жылдың 10 қазанынан бастап тауарлардың жекелеген түрлерін лицензиялауды және олар бойынша квоталарды есептен шығаруға қатысты жедел режимдегі функционал іске қосылды.

Жүйе барлық процесті онлайн орталықтандыра бақылауға, баж төлеуді есепке алуды жүргізу, контрабанда деңгейін қысқартуға мүмкіндік береді

Импорттаушылардың кедендік орган қызметкерлерімен шартқа отырыуы 9 есе қысқарды. сыртқы экономикалық қызметке қатысушылар кедендік брокерлардың көрсететін қызметтері мен уақытша сақтау қоймаларына кететін шығындар есебінен үнемдеуі шамамен 6,4 млрд теңгені құрады.

2018 жылдың 30 қазанындағы жағдай бойынша Қазақстан Республикасы аумағында 600-ден астам **онлайн бақылау-касса машиналары (бұдан әрі-онлайн БКМ)** қолданылады.

Одан әрі Қазақстан Республикасы аумағында салық төлеушілер тіркеу және (немесе) онлайн ақша есептеу кезінде деректер беру функциясы бар бақылау-касса машиналарын қолдану кезіндегі 17 қызмет түріне кеңейту қарастырылуда, яғни онлайн БКМ шекті үлесін 30,7 %.

**17-слайд**

Құқық қорғау жүйесін цифрландыру шеңберінде көптеген жұмыстар жүргізілуде. **Әкімшілік іс жүргізудің бірыңғай тізілімі жобасында** құқық бұзу жерінде мобильдік құрылғыларда хаттамаларды толтыру мүмкіндігін іске асырылды.

Пилоттық жобаның жұмысы уақытында (2017 жылдың желтоқсанынан бастап) 330 мыңнан астам электронды хаттамалар құрылды. Деректерді қорғау және олардың сақталуын қамтамасыз ету мақсатында Тізілімді оның тұтастығына кепілдік беретін және рұқсат етілмеген кедергілерді болдырмайтын **блокчейн** технологиясына ауыстырды.

**«Электрондық қылмыстық іс»** жобасының шеңберінде еліміздің барлық өңірінде процеске қатысушыларға істі қараудың түпкілікті шешім туралы **«Автоматты смс-хабарлау»** функционалы іске қосылды.

Астана қ. ІІД базасында пилоттық режимде **«Криминалист» АЖО** функционалы қабылданды, бұл тергеушіге электрондық форматта криминалистік қызметтермен өзара іс-қимылға мүмкіндік береді.

Бүгінгі таңда 3000-нан астам қылмыстық іс электрондық форматта жүргізілуде.

**Тексеру субъектілері мен объектілерінің бірыңғай тізілімі** шеңберінде бастамалаудан бастап шара қолдануға дейінгі тексеруді жүзеге асырудың барлық процесі автоматтандырылды.

Іске асырылатын жаңалықтар құқық қорғау органдарындағы процестердің тиімділігі мен ашықтық деңгейін арттыруға бағытталған.

**18-слайд**

**«Ауылға КЖҚ қамтамасыз ету»** жобасының шеңберінде **«Цифрлық «Жібек жолын»** іске асыру» бағыты бойынша (2018 жылғы 4 қазанда) МЖӘ келісімшарты жасалды.

2018 жылдың соңына дейін: ТОБЖ еліміздің 13 өңірінде 119 269 адам қамтитын 55 АЕМ-ге дейін жеткізіледі:

*Ақмола облысында – 3 АЕМ-де 2749 тұрғын,*

*Ақтөбе облысында – 6 АЕМ-де 31141 тұрғын,*

*Алматы облысында – 8 АЕМ-де 14897 тұрғын,*

*Атырау обысында – 2 АЕМ-де 2496 тұрғын,*

*ШҚО – 2 АЕМ-де 7455 тұрғын,*

*Жамббыл облысында – 1 АЕМ-де 1524 тұрғын,*

*БҚО – 1 АЕМ-де 3286 тұрғын,*

*Қарағанды облысында – 8 АЕМ-де 17391 тұрғын,*

*Қостанай облысында – 2 АЕМ-де 2505 тұрғын,*

*Қызылорда облысында – 17 АЕМ-де 25579 тұрғын,*

*Маңғыстау облысында – 2 АЕМ-де 3420 тұрғын,*

*Павлодар облысында – 1 АЕМ-де 922 тұрғын,*

*ОҚО – 2 АЕМ-де 5904 тұрғын.*

Жобаны жүзеге асыруда жылдар бойынша 14 өңірде 1249 АЕМ-ні КЖҚ-мен қамту жоспарланды (елді-мекеннің жалпы саны 2 млн. 400 мың адамнан астам), *соның ішінде жылдар бойынша:*

*2018 жыл –КЖҚ-ны 13 өңірде 55 АЕМ-ге жеткізу (халықты қамту – 119 мың тұрғыннан астам);*

*2019 жыл – КЖҚ-ны 13 өңірде 671 АЕМ-ге жеткізу (халықты қамту – 1,18 мың тұрғыннан астам);*

*2020 год – КЖҚ-ны 12 өңірде 573 АЕМ-ге жеткізу (халықты қамту – 1,11 мың тұрғыннан астам).*

**Цифрлық эфирлік телерадио хабарларын тарату желісін салу** жұмыстары жалғасуда. Бүгінгі күні **58 радиотеледидар станциясы** (бұдан әрі-РТС) қолданысқа енгізілді, тестілік таратуға **79 РТС** құрылысы салынып, іске қосылды.

Іске қосылған РТС жалпы саны – **292 РТС**.

**19-слайд**

**«Адам капиталын дамыту»** бағыты бойынша алғашқы нәтижелерге қол жеткізілді.

Ағымдағы жылы 6-шы және 8-ші сыныптарға арналған оқу бағдарламалары, оқулықтары мен оқу-әдістемелік кешендері жаңартылды, олардың шеңберінде STEM элементтерін ескере отырып, бағдарламалау тілдері қайта қаралды.

АТ саласындағы бекітілген 10 кәсіби стандарт негізінде ЖОО-лар 20-дан астам білім беру бағдарламасының мазмұнын жаңартты.

2018 жылдың 1 қыркүйегінен бастап осы бағдарламалар бойынша 7 ЖОО тиісті кадрларды дайындауды жүзеге асырады *(С.Аманжолов атындағы ШҚМУ, Абай атындағы ҚазҰПУ, Л.Н.Гумилев атындағы ЕҰУ, Қ.Сәтпаев атындағы ҚазҰТЗУ, ҚазҰАУ, ҚБТУ, Халықаралық бизнес университеті).*

**«Білім беру оқу процесіне өндірістік АКТ мамандарды тарту»** іс-шарасы шеңберінде бүгінгі күні 10 ЖОО АКТ-ның 30 пәні бойынша практикалық және зертханалық сабақтарды жүргізу үшін 20 өндірістік кадр тартты.

**20-слайд**

**Мемлекеттік бағдарламаның «Инновациялық экожүйені құру» атты 5 бағыты бойынша** 2018 жылғы 7 ақпанда #Garage алғашқы акселерациялық бағдарламасы іске қосылды, оның қорытындысы бойынша 11 стартап осы бағдарламаның түлегі атанды. 3 шілдеде екінші акселерациялық бағдарлама іске қосылды, оған 19 команда іріктеліп алынды. 15 қазанда акселерациялау бағдарламасының 3-ағыны өтті, 30 жоба іріктеліп алынды.

2018 жылғы 4 шілдеде Қазақстан Республикасының Президенті «Қазақстан Республикасының кейбір заңнамалық актілеріне венчурлық қаржыландыру мәселелері бойынша өзгерістер мен толықтырулар енгізу туралы» заң жобасына қол қойды. Заң 2018 жылы 21 шілдеде күшіне енді.

Ағымдағы жылдың 05 қарашасында бірініші Digital Bridge халықаралық форумы өткізілді.

**Мемлекет Басшысынң қатысуымен Astana Hub халықаралық технопаркінің ашылуы 2018 жылғы 06 қарашада өтті.**

**Назарларыңызға рахмет!**